茶果嶺天后廟

茶果嶺天后廟係香港一間天后廟，位於九龍觀塘區茶果嶺，係香港少數完用嗮麻石起嘅廟，依家由華人廟宇委員會負責打理。

茶果嶺天后廟喺清朝道光年間時官府所建，並由當時觀塘居民合資。據廟門石額所記，現存嘅建築喺光緒辛卯年重建。

廟宇原位於觀塘灣灣畔，直到1941年因該址被選為興建亞細亞油庫，先至搬到茶果嶺現址，並喺1947年重修過。喺1999年再重修時，重現原本嘅石砌建築，呈現古樸嘅氣質。廟內正中嘅神壇供奉天后，以金黃色為主色，而左面嘅神壇供奉魯班，右面神壇供奉觀音。

天后廟面闊三間，深兩進，規模屬中型。而最具特色之處就係整座建築都用花崗岩建成，在香港以至鄰近地區，都係少見嘅例子。村民至今依然虔誠禮奉，每逢農曆三月廿三天后寶誕，村民舉辦別具特式嘅花炮巡遊以及粵劇賀誕表演慶祝。

吃喝玩樂在觀塘：名勝古蹟遊
 天后寶誕 茶果嶺大戲連場
 賀天后誕茶果嶺今辦飄色

茶果嶺
香港天后廟